**«2021–жылдын июлундагы дем алыш кунду которуу жөнүндө»**

**Кыргыз Республикасынын Министрилер Кабинетинин токтом долбооруна негиздеме–маалымкат**

**1. Долбоордун максаты жана милдеттери.**

Кыргыз Республикасынын Министрилер Кабинетинин сунушталган токтомунун долбоору Кыргыз Республикасынын Эмгек кодексинин 113–беренесине ылайык иштелип чыккан. Кызматкерлер дем алыш жана жумуш эмес майрам күндөрүн сарамжалдуу пайдалануу максатында, ушул долбоор менен дем алыш күндү жумуш күнгө которуу сунушталат.

**2.Баяндоо бөлүгү.**

Долбоордо жуманын беш күндүк иш графиги боюнча иштеген мамлекеттик жана муниципалдык уюмдардын, мамлекеттик бюджеттен каржыланган мекемелердин жана ишканалардын кызматкерлери үчүн 2021–жылдын 24–июлундагы дем алыш кунү – 2021–жылдын 19–июлундагы иш күнүнө которуу сунушталат.

Ошондой эле майрамдык дем алыш жана жумуш эмес майрам күндөрүн сарамжалдуу пайдалануу максатында, аталган долбоор менен беш күндүк иш жуманын графиги боюнча иштеген жеке менчик формасындагы юридикалык жактардын жетекчилерине 2021–жылдын 24–июлундагы дем алыш кунү – 2021–жылдын 19–июлундагы иш күнүнө которуу сунушталат.

**3.Боло турчу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору.**

Кыргыз Республикасынын Министрилер Кабинетинин ушул токтом долбоорун кабыл алса, терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4.Коомдук талкуулоонун жыйынтыгы боюнча маалымат.**

Шашылыш болгондугуна байланыштуу, токтом долбоору коомдук талкуулоодон өткөрүү үчүн Кыргыз Республикасынын Министирлер Кабинетинин расмий сайтына жайгаштырылган жок.

**5.Долбоордун мыйзамдарга шайкеш келишине талдоо жүргүзүү.**

Кыргыз Республикасынын Министирлер Кабинетинин токтомунун долбоору колдонуудагы мыйзамдын ченемдерине, ошондой эле Кыргыз Республикасы катышуучу болуп эсептелген, белгиленген тартипте күчүнө кирген эл аралык келишимдерге каршы келбейт.

**6.Зарылдыгы жана каржылоо булактары тууралуу маалымат.**

Сунушталган долбоорду кабыл алуу мамлекеттик бюджеттин каражаттарынан кошумча чыгымдарды алып келбейт.

**7.Жөнгө салуучулук таасирин талдоо жөнүндө маалымат.**

Кыргыз Республикасынын Министирлер Кабинетинин сунушталган токтомдун долбоору жөнгө салуучулук таасирине талдоо жүргүзүүнү талап кылбайт, анткени ишкердик ишин жөнгө салууга багытталган эмес.

**Министр А.Бейшеналиев**